留題劍門東園
作者：趙抃
朝代：宋

paragraphs: 劍州古要害，重門搤開闔。
隄防兩川地，喉吭此呀呷。
在昔禦狂寇，如朽施巨拉。
時平付良守，一與公論合。
政成治東圃，於焉解賓榻。
予方錦官去，邀我置壺榼。
縱步車馬休，舉目蒼翠匝。
攄懷談笑喧，傾車潺湲雜。
不春亦芳菲，匪風自蕭颯。
主賓飲興豪，量海川酒納。
貳車臺中舊，題詩謂予盍。
默默極佳處，茲俗何以答。